./data/phi0474/phi035/phi0474.phi035.perseus-lat2.xml
M. Tullius Cicero
quod si non fortuna nobis modo eripuisset Ser  Sulpicium eiusque conlegam ante, M  Marcellum—quos civis, quos viros!—si duo consules, amicissimos patriae, simul ex Italia eiectos, si L  Afranium, summum ducem, si P  Lentulum, civem cum in ceteris rebus tum in salute mea singularem, si M  Bibulum cuius est in rem publicam semper merito laudata constantia, si L  Domitium, praestantissimum civem, si Appium Claudium, pari nobilitate et voluntate praeditum, si P  Scipionem, clarissimum virum maiorumque suorum simillimum, res publica tenere potuisset, certe eis consularibus non esset Pompeianus despiciendus senatus